《次韵常父二十九日闸上作》
宋代·孔平仲

泊舟不厌城南浅，谈笑淹留惊晷短。为传潮信舣江干，暂移已觉如天远。

足音来此慰寂寞，酒面自红炉自暖。预愁会合有暌离，人事犹如月亏满。

何如便赋归去来，百尺高帆席同卷。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。